	Eiropas Parlaments
2019-2024
	[image: EP logo RGB_Mute]



<Commission>{LIBE}Pilsoņu brīvību, tieslietu un iekšlietu komiteja</Commission>

<RefProc>2023/2138</RefProc><RefTypeProc>(DEC)</RefTypeProc>
<Date>{23/01/2024}23.1.2024</Date>
<TitreType>ATZINUMS</TitreType>
<CommissionResp>Sniegusi Pilsoņu brīvību, tieslietu un iekšlietu komiteja</CommissionResp>
<CommissionInt>Budžeta kontroles komitejai</CommissionInt>
<Titre>par 2022. finanšu gada vispārējā budžeta izpildes apstiprināšanu, IX iedaļa — Eiropas Datu aizsardzības uzraudzītājs</Titre>
<DocRef>(2023/2138(DEC))</DocRef>
Atzinuma sagatavotājs: <Depute>Tomáš Zdechovský</Depute>


PA_NonLeg

IEROSINĀJUMI
Pilsoņu brīvību, tieslietu un iekšlietu komiteja aicina par jautājumu atbildīgo Budžeta kontroles komiteju rezolūcijas priekšlikumā, ko tā pieņems, iekļaut šādus ierosinājumus:
[bookmark: restart]1.	norāda, ka Revīzijas palātas pārskatā par budžeta izpildi 2022. finanšu gadā nav iekļautas nekādas piezīmes par Eiropas Datu aizsardzības uzraudzītāju (EDAU); atkārtoti aicina Revīzijas palātu ikgadējā revīzijā iekļaut EDAU gada pārskatus un sagatavot ziņojumu, ņemot vērā pārredzamības nozīmi visu Savienības struktūru pienācīgā darbībā;
2.	ar gandarījumu norāda uz EDAU publicēto 2022. gada ziņojumu; uzsver EDAU lomu Eiropas iestāžu, biroju un struktūru (EUI) datu apstrādes darbību uzraudzībā un konsultēšanā par tām; atzinīgi vērtē EDAU rīkoto konferenci “Datu aizsardzības nākotne: efektīva īstenošana digitālajā pasaulē”, kurā piedalījās vairāk nekā 2000 dalībnieku un tika apspriests, kā efektīvi aizsargāt personu tiesības uz privātumu un datu aizsardzību; atgādina, ka šī konference palīdzēja izstrādāt Komisijas priekšlikumu regulai, ar ko paredz papildu procesuālos noteikumus attiecībā uz Vispārīgās datu aizsardzības regulas īstenošanu;
3.	pauž nožēlu par to, ka aizpildīto štatu saraksta vietu līmenis ir zemāks nekā 2022. gada mērķis; atzīst kvalificētu speciālistu trūkumu; mudina Uzraudzītāju izskatīt noderīgas stratēģijas, lai palielinātu tā vakanču pamanāmību;
[bookmark: _GoBack]4.	atzinīgi vērtē EDAU turpmākos pasākumus pēc Schrems II sprieduma, jo īpaši to, ka 2022. gadā galvenā uzmanība tika pievērsta EUI līgumiem ar privātām struktūrām, sevišķi lieliem IKT pakalpojumu sniedzējiem, un sadarbības kārtībai starp EUI un publiskām struktūrām, kuras nav ES/EEZ sastāvā, vai starptautiskām organizācijām;
5.	atzinīgi vērtē apmācību, kas nodrošināta EUI, kā arī saprašanās memorandu, kuru EDAU un Eiropas Savienības Kiberdrošības aģentūra (ENISA) parakstīja 2022. gada decembrī; īpaši atzinīgi vērtē EDAU dalību Koordinētās uzraudzības komitejā, kas nodrošina Eiropola, Eurojust un EPPO koordinētu uzraudzību; uzsver, ka EDAU uzraudzības un izpildes darbs ir nozīmīgs, lai nodrošinātu, ka EUI, kas darbojas policijas un tieslietu jomā, pilnībā ievēro piemērojamo ES datu aizsardzības acquis;
6.	atzinīgi vērtē turpmākos pasākumus, ko EDAU veicis saistībā ar pilsoņa piekļuves datiem pieprasījumu; norāda, ka EDAU pieņēma lēmumu šajā lietā, pirms visi fakti bija pārbaudīti un konstatēti; norāda, ka EDAU lēmumu ir apstrīdējis gan sūdzības iesniedzējs, gan Eiropols; atzīst, ka EDAU veiktā pārbaude patlaban ir apturēta, jo šo lietu izskata valsts tiesa; uzsver, ka ir svarīgi attiecīgi pielāgot cilvēkresursus un finanšu resursus EDAU pieaugošajai darba slodzei; atzīst, ka ir nepieciešams vairāk tehniski kvalificētu darbinieku, lai nodrošinātu pienācīgus turpmākos pasākumus saistībā ar EDAU uzdevumiem; iesaka EDAU šīs lietas kontekstā pārskatīt savu darba procesu, īpaši saistībā ar iedzīvotāju sūdzībām, un ņemt vērā visu attiecīgo informāciju, kā arī informēt budžeta izpildes apstiprinātājiestādi par progresu šajā jomā;
7.	atzinīgi vērtē to, ka, reaģējot uz Covid-19 pandēmiju, EDAU izveidoja iekšēju darba grupu ES un EUI uzraudzībai un novērtēšanai; atzinīgi vērtē to, ka EDAU ir bijis iesaistīts darbībās, kas saistītas ar EUI kā pārziņu darbību, iniciatīvu un priekšlikumu novērtēšanu, kā arī Covid-19 pandēmijas apkarošanai ierosināto tehnoloģisko risinājumu izvērtēšanu un norādījumu izdošanu EUI, lai palīdzētu tām pienācīgi cīnīties pret pandēmiju, vienlaikus nodrošinot atbilstību datu aizsardzības tiesību aktiem;
8.	pieņem zināšanai Eiropas Ombuda 2022. gadā pabeigto izmeklēšanu lietā 1995/2022/OAM pret EDAU, kura attiecās uz piekļuvi dokumentiem un kurā tika secināts, ka EDAU nav pieļāvis administratīvu kļūmi, atsakot pilnīgu publisku piekļuvi dokumentiem Nr. 8–10, un ka EDAU ir atrisinājis sūdzības otro aspektu attiecībā uz dokumentiem, uz kuriem attiecas pieprasījums, piešķirot daļēju papildu piekļuvi vienam dokumentam, kas sākotnēji tika kļūdaini aizklāts; aicina EDAU apsvērt iespēju ieviest integrētas pārredzamības politiku un proaktīvi, saprātīgā termiņā, lietotājdraudzīgā un pieejamā veidā publicēt ar EDAU darbībām saistītos dokumentus.

[bookmark: FootprintPageAD]PIELIKUMS. VIENĪBAS VAI PERSONAS,
NO KURĀM ATZINUMA SAGATAVOTĀJS IR SAŅĒMIS PIENESUMU
<FootprintIntro>Atzinuma sagatavotājs, pilnībā uzņemoties visu atbildību, apliecina, ka viņš nav saņēmis nekādu pienesumu no vienībām vai personām, kas būtu jānorāda šajā pielikumā saskaņā ar Reglamenta I pielikuma 8. pantu.</FootprintIntro>

